
Tha  ceist  shonraichte  a  togail  aire  Rioghachd  Bhreatuinn  bho  chionn  corr  agus  da 
bhliadhna  a  nis,  agus  tha  e  robh  fheumail  gu  rannsaicheadh  Croiteirean  a  mach  air  a  son 
fhein,  brigh  agus  suim  na  ceiste  so.  Air  an  aobhar  sin  bheir  mi  oidhirp-mar  Chroitier 
aig  a  bheil  co-fhaireachadh  ri  bhursuidheachadh  air  beagan  phoingean  a  chuir  f'ar  comhair 
anns  a  chainnt  mhathaireal,  gu  bhi  soilleireachadh  dhuibh  nadur  na  ceiste  cudthromaich 
so,  agus  mar  a  bhuineas  i  ri  staid  nan  Croiteirean. 

Mar  a  tha  fhios  agaidh  a  cheana,  tha  mi  creidsinn,  thog  Mr  Chamberlain  ceist 
"  Gu'm  biodh  e  feumail  agus  buanachdail  do  rioghachd  bhreatuinn  cìs  (duty) 
a  chuir  air  gach  gne  badhàir  a'thig  thugainn  bho  dhuthchanan  cein." 
Dh'aobharaich  so  deasbaireachd  agus  comhstri  mhor  anns  an  rioghachd,  bho  na  h-ard 
luchd  riaghlaidh  gus  na  daoine  's  bochda  fo'n  chrun,  agus  a  nis  'nuair  tha  àm  taghaidh 
fear-ionaid  parlamaid  a  dluthachadh  oirbh  thà  mi  smaointeachadh  gur  e  iarrtus  mo  luchd 
duthcha  gu'm  biodh  iad  a  tuigsinn-  na'ceiste  dh'ainmaich  mi  air  a  son  fhein,  chum  gu 
faiceadh  iad  an  dleasdanas  ann  a  "  vdtàdh  "  air  son  a  neach  a  tha  cuir  an  aghaidh  Mhr 
Chamberlain  agus  a  bhuidheann  a  tha  'g  aontachadh  leis,  no  le  Mr  Balfour  priomh  cheann 
na  buidheann,  a  tha  a  dh'aon  bheachd  ris  a  reir  coltais.  Uime  jlin  tha  dochas  agam  gu'm 
bilim  mineachadh  a  leanas  a  soilleireachadh  dhuibh  ar  dleasdanas  an  coimhcheangal  ris 
a  chuis  so. 

Tha  argamaidean  lionmhor  air  an  toirt  seachad  air  taobh  agus  an  aghaidh  na  ceiste 
so,  le  daoine  foghluimte  na  rioghachd,  ach  cha'n  'eil  uine  agam  air  an  cur  f'ar  comhair, 
gidheadh  gheibh  sibh  brigh  na  chaidh  a  radha  anns  na  leanas.  Co  dhiu,  cha  'n  e 
argamaidean  dhaoine  aig  nach  'eil  fios  no  faireachadh  air  staid  dhaoine  bochda  a  bhios 
buanachdail  dhuibhse,  gu  bhi  tuigsinn  mar  a  bhuineas  a  cheist  so  ri  bhur  cor  anns  a 
Ghaidhealtachd.  Air  an  aobhar  sin,  mar  neach  a  chaidh  àrach  na  'r  measg,  bheir  mi 
oidhirp  air  a  leigeil  ris  dhuibh  ann  am  beagan  fhacal,  mar  a  bhuineas  a  cheist  so  ribhse. 

Gu  bhi  lan  thuigsinn  suim  na  ceiste,  feumaidh  sinn  beachdachadh  car  tiota  air 
suidheachadh  na  rioghachd  tri  fichead  bliadhna  roimhe  so.  Bha  'san  àm  sin  "Cis"  air  gach 
seorsa  badhair  a  bha  tighinn  thugainn  a  cearnan  iomallach  an  t-saoghail.  Gheibh  sinn 
cunntas  ann  an  eachdraidh,  agus  ma  dh'  fhaoidte  bho  sheann  daoine  air  na  laithean  gortach 
duilich  a  bha  'n  ar  riogachd  'san  latha  sin,  gu  h-araidh  anns  na  bailtean  mora.  Mar  a  thae 
robh  fharasda  thuigsinn,  bha  biadh  is  uile  fheumalachd  an  duine  bhochd  cho  daor  's  nach 
robh  e  comasach  dhoibh  a  cheannach,  air  choir  is  gur  h-ann  a  bha  staid  thruaghan  do- 
thuigsinneach  agus  muladach  ri  faicinn,  ann  an  tir  chriosdail.  Paisdean  a  fannachadh  'sa 
ranaich  le  acras,  'sgun  chomas  aig  am  parantan  air  biadh  a  chumail  riu.  Cis  mhallaichte 
air  a  h-uile  seorsa  bidhidh  a  bha  tighinn  a  tirean  cein,  air  chor  's  gu  robh  e  eucomsach  do 
dhaoine  bochda  an  ceann  a  thogail  idir.  Thog  na  cruaidh  chàsan  so  buireas  mor  am 
measg  an  t-sluaigh,  agus  bha  Breatunn  ann  an  cunnart  anabarrach  gu'n  eireadh  stri  agus 
mi-riaghailt  innte  troimh  na  laghanan  cruaidh  a  bha  air  a  sparradh  air  daoine  bochda,  oir 
is  e  iadsan  a  mhain  a  bha  fulang.  Shoilleireich  staid  na  rioghachd  san  am  ud  do'n  luchd 
riaghlaidh  gu  feumadh  iad  nitheigin  a  dheanamh  gu  bhi  fuasgladh  air  suidheachadh  truagh 


luchd-obair,  agus  an  deidh  bliadhnachan  de  dheasbaireachd,  'se  an  ni  a  shonraich  a' 
Pharlamaid  a  dheanamh  ma  dheireadh,  cuir  as  do  'n  "  Chis  "  a  bha  na  ceap-tuislidh  do 
shoirbheachadh  na  riogachd  gu  h-iomlan.  Cha  bu  luaithe  thachair  so  na  thainig  leasachadh 
air  staid  an  duine-bhochd  agus  na  rioghachd  gu  leir.  Dh'  fhuadaicheadh  air  falbh  na 
h-amannan  searbha  cruaidh  agus  acrach  ud,  agus  tha  dochas  nach  fhaicear  a  leithid  gu 
brath  tuilleadh  'nar  measg. 

Tha  nis  tri  fichead  bliadhna  bho'n  chuireadh  as  do'n  chìs  so  agus  bho  chaidh 
"  Dorus  Saor"  fhosgladh  do  gach  cearn  do'n  t-saoghal  gu  bhi  cuir  thugainn  biadh  agus 
gach  gnè  fheumalachd  eile,  agus  tha  soirbheachadh  Bhreatuinn  bho'  nuair  sin  a  dearbhadh 
a  bhuaidh  chomharaichte  a  bha  aig  an  "  t-saor  mharsantachd  "  so  air  fas  na  rioghachd. 
Thoisich  obraichean  anns  gach  cearnaidh,  dh'ardaicheadh  tuarasdail,  dh'  fhas  biadh  agus 
feumalachdan  eile  saor,  agus  gu  ruige  so  tha  cor  dhaoine  bochda  gu  tur  eadardhealaichte 
agus  moran  ni's  fhearr  no  anns  na  h-amannan  mi  chneasda  a  dh'  fhalbh,  Anns  an  dol 
seachad  faodaidh  mi  ainmeachadh  gu  robh  buidheann  anns  a  Pharlamaid  aig  an  am  ud  a 
bha  cur  an  aghaidh  cur  as  do'n  "  chis  "  mhallaichte  a  bha  'g  aobharachadh  a  leithid  de 
dh'  uireasbhuidh  'san  rioghachd,  mar  a  tha  aig  an  àm  so,  ach  gu  fortanach  bhuadhaich  a 
bhuidheann  a  bha  trocaireach  do'n  duine-bhochd,  chuir  iad  as  do'n  chis,  agus  na  d'thig  an 
la  a  thilleas  i. 

A  nis  an  deigh  tri  fichead  bliadhna  de  shoirbheachadh  agus  fas  na  rioghachd  fo 
"Shaor  Mharsantachd"  tha  a  cheist  air  a  togail  as  ur,  gu  'm  biodh  e  na  bu  bhuan 
-achdaile  do  mhor  shluagh  Bhreatuinn  dol  air  ais  gu  "  Cis  "  a  leagail  air  biadh  is  nithean 
eile  mar  a  bha  'san  aimsir  a  dh'  ainmich  mi.  Na  creidibh  tuarisgeul  cho  mi  reusanta  agus 
gu  bhi  dearbhadh  cho  eucomasach  'sa  tha  e  gu'm  biodh  e  gu  buanachd  Chroiteirean  agus 
dhaoine  bochda,  bheir  mi  oidhirp  air  a  chuir  far  comhair  gur  h-ann  a  bhiodh  e  gu  bhur 
mor  dhochair. 

Tha  e  air  a  chur  an  ceill  dhuinn  gach  latha  leis  na  "  Tories  "  agus  luchd  leanmhuinn 
Mhr  Chamberlain  gu'n  toireadh  "  Cis  "  a  bhi  air  a  leagail  air  biadh  agus  goireasan  eile, 
obraichean  do'n  rioghachd  air  chor  is  ge  do  dh'  ardaichte  pris  ar  n-uile  fheumalachd  gu'm 
biodh  e  comasach  do  dhaoine  bochda  paigheadh  na  bu  daoire  air  an  son.  Nach  ann  a 
so  'tha  an  dalladh  air  suilean  agus  tuigse  dhaoine.  Ach  faiceamaid  gu  de  a  thachradh. 
Gu  bhi  lan  thuigsinn  so,  beachdaicheamaid  an  toiseach  gu  de  a  bhuaidh  a  bhiodh  aig 
"cis"  a  chur  air  gach  gne  badhair  tha  tighinn  bho  thirean  cein,  air  an  rioghachd.  Tha  e 
soilleir  gu  n  cuireadh  e  bachdadh  air  na  h-uirid  a  bhi  tighinn  do  Bhreatuinn,  agus  mar  sin 
gu'm  biodh  gainne  de  gach  seorsa  fheumalachd  do-sheachnadh.  Air  an  aobhar  sin  an 
aite  obraichean  a  thoirt  do'n  rioghachd  'sann  a  bhiodh  cunnart  mor  nach  biodh  obair  idir 
innte.  A  bharr  air  sin,  mar  'tha  fhios  aig  a  h-uile  neach,  tha  Breatunn  an  crochadh  air 
rioghachdan  iomallach  an  t-shaoghail  air  son  a  loin,  agus  mo  theid  cis  a  leagail  air  na 
bheil  sinn  a  faotainn  thar  chuan,  feumaidh  a  phris  eirigh,  agus  mo  thruaighe  daoine 
bochda  'san  latha  sin.     Ach  a  nis  gu  bhi  dearbhadh  so. 

Aig  an  am  so,  agus  bho  chionn  corr  is  tri  fichead  bliadhna,  tha  sinn  a  faotainn  iarrunn 
agus  fiodh  do'n  rioghachd  gun  chis,  maille  ri  ar  'n  uile  f-heumalachd  eile  aig  pris  shòbarra. 
A  bharrachd  air  so,  tha  moran  obraichean  'san  rioghachd  an  crochadh  air  fiodh  agus 
iarrunn  'sa  leithid  sin,  agus  ma  theid  cis  a  chur  orra  cha'n  e  mhain  gu'n  ardaich  am  pris, 
ach  beagaichidh  iad  obair  na  rioghachd.  Tha  so  do-sheachnadh  agus  cho  soilleir,  agus 
nach  'eil  aobhar  leudachadh  mu  dheighinn  badhar  tioram-mar  a  their  sinn-ach  a  mhain  a 
leigeil  ris  dhuibh  mar  a  bhuineas  a  cheist  so  ri  biadh  ar  beoil. 

Mar  a  dh'ainmich  mi,  tha  ar  rioghachd  an  crochadh  gu  h-iomlan  air  son  bidhidh  air 
tirean  cein-gu  h-araid  air  Staitean  America.  Gu  fortanach  tha  min  de  gach  seorsa  tighinn 
thugainn  saor  bho  chis  mar  'tha  fhios  agaibh,  agus  air  neo-ni  an  coimeas  ris  a  phris  a  bha 
i  mu'n  do  thoisich  "  Saor  Mharsantachd."  Ma  theid  a  nis  "Cis"  a  chur  air  a  mhin  (ge 
be  cho  beag  sa  bhitheas  i)  feumaidh  gu'm  bi'  i  air  a  paigheadh  leis  na  h-uile  neach  a 
dh'itheas  aran,  agus  mar  sin  cha  luaithe  a  leagar  cis  air  min  na  dh'eireas  a  pris.  Tha  so 
cho  simplidh  ra  thuigsinn,  tha  mi  smaointeachadh,  's  nach  ruig  mi  leas  leudachadh  mu 


dheighinn.  Ach  aon  fhacal.  Ma  phaigheas  marsantan  Bhreatuinn  ni's  daoire  air  a  mhin 
a  tha  tighinn  thar  chuan  do'n  rioghachd  (troimh  chis  a  bhi  air  a  leagail  orra)  reicidh  iad 
ni's  daoire  ribhse  i,  agus  'se  sibhse  a  phaigheas  a  chis  agus  cha'n  e  na  marsantan.  Tuigibh 
so  na  thrath. 

Cia  mar  sin  a  tha  e  comasach  gu  leasaicheadh  pris  na  mine  ardachadh  crannachur 
dhaoine  bochda  ?  Fagaidh  mi  freagradh  na  ceiste  agaibh  fhein.  Tha  moran  de  ghoireasan 
eile  a  bhiodh  anns  an  dearbh  shuidheachadh,  mar  'tha  ìm,  caìs,  brogan,  "paraffin,"  agus 
nithean  eile  nach  leig  uine  dhomh  ainmeachadh.  Ach  anns  an  dol  seachad  faodaidh  sinn 
aon  smuain  a  thoirt  air  a  "  pharaffin."  Cha'n  'eil  uine  cho  fada  bho'n  a  bha  an  oladh  so 
dubailte  ann  am  pris  'sa  tha  i  bho  chionn  beagan  bhliadhnachan,  troimh  mhoran  de 
thobraichean  oladh  a  bhi  air  a  faotainn  a  mach  ann  an  America  'san  cearnan  eile  de'n 
chruinne-che,  agus  troimh  bhi  ga  toirt  do  Bhreatuinn  gun  chis.  Ma  theid  a  nis  cis  a 
leagail  air  an  t-solus  bi  e  na  uallach  trom  oirbh,  ged  nach  'eil  ann  ach  neo-ni  an  coimeas 
ri  nithean  eile  air  an  cuir  sibh  feum.  Theirigeadh  uine  dhomh  mas  innsinn  dhuibh  a 
liuthad  doigh  anns  am  biodh  e  sgriosail  do  bhur  teachd-an-tir  cis  a  bhi  air  a  leagail  air 
goireasan  mar  a  dh'ainmaich  mi. 

Facal  na  dha  a  nis  mas  criochnaich  mi,  mo  dheighinn  na  h  argamaidean  a  tha  air  an 
toirt  seachad  ann  a  fabhar  cis  a  bhi  air  a  leagail  air  biadh  agus  goireasan  eile.  Tha  e  air 
a  chumail  a  mach  gu'm  buanaicheadh  tuathanaich  mhora  air  bhonn  gu'm  biodh  pris  na 
feola  agus  na  cloimhe  air  eirigh,  'nuair  a  bhiodh  bachdadh  air  na  h-uirid  a  bhi  tighinn  do'n 
rioghachd  a  cearnan  eile.  Bhiodh  suil  aca  ri  prisean  mora  fhaotainn  air  crodh  agus 
caoraich,  ach  ge  do  thrachradh  sin,  a  leasaicheadh  e  suidheachadh  nan  Croiteirean  ?  Ge 
do  gheibheadh  na  Croiteirean  beagan  thasdan  a  bharrachd  air  beathach  mairt  no  caorach, 
cha  bhiodh  aca  ach  a  dha  no  tri  air  a  chuid  as  motha  ra  reic,  agus  mar  sin  cha  bhiodh  am 
profaid  cho  mor  agus  gu  fairicheadh  iad  e,  an  coimeas  ris  na  dh'fheumadh  iad  gach  latha 
dh'ardachadh  pris  a  thoirt  air  feumalachdan  an  tighean.  Chi  sinn  mar  sin  na'm  biodh 
profaid  air  bith  ann  gur  h-e  na  tuathanaich  mhora  a  gheibheadh  i,  gidheadh  cha'n  'eil  ann 
ach  fhad  a  sheanachas  gu  faigheadh  eadhon  iadsan  buanachd  do  chis  a  bhi  air  a  leagail 
mar  a  thubhairt  mi.  Ach  nan  tachradh  e  bhi  fior  gu'm  buanaicheadh  croiteirean  air  doigh 
sam  bith  fo'n  a  chis  so  gu  de  a  leanadh  ?  Dh'  iarradh  na  H-uachdarain  an  uair  sin 
ardachadh  air  mal  an  fhearainn  troimh  na  laghanan  ura,  agus  na  mo  shealladhsa  se  ceum 
cuthaich  a  bhiodh  ann  do  chroiteir  no  duine  bochd  air  bith  aontachadh  leis  a  chis  a  dh' 
ainmaich  mi.  A  nis  anns  a  cho-dhunadh  tarruingidh  mi  ar'n  aire  aon  mhionaid  gus  mar 
a  dhardaicheadh  pris  na  "Ti"  bho  chionn  thri  bliadhna.  Bha  na  "Tories"  anns  a 
Pharlamaid  a  cur  sgilinn  agus  sgilinn  suas  do'n  chis  air  a  phunnd  gus  am  b'fheudar  dhoibh 
an  uiridh  dà  sgilinn  a  thoirt  dhi.  Cha'n  'eil  uine  agam  leudachadh  mu'n  ni  so,  ach 
tha  mi  creidsinn  nach  'eil  feum  air,  oir  dh'fhairich  ar  pocaid  e,  agus  sin  gu'n  atharachadh, 
mar  a  bhiodh,  na'm  biodh  cis  air  uile  fheumalachd  an  duine,  agus  a  neach  nach  bi  glic  air 
a  shon  fhein,  agus  fear  ionaid  a  chuir  don  pharlamaid  a  sheasas  a  choir  an  aghaidh  na 
namhaid.  is  airidh  e  air  a  bhi  fulang.  Cumaibh  air  chuimhne  "nach  dean  aithreachas 
mall  bonn  feuma." 

LE  MAC  ILLE  MHUIRE. 

